༢༠༡༢ལོའི་ཟླ་༡༢པའི་ནང་དུ་ང་ཚོས་འཛམ་གླིང་རགས་རམ་ལས་གཞི་བརྒྱུད་ཞལ་འདེབས་བསྡུ་བའི་ལས་འགུལ་སྤེལ་ཏེ་བོད་རིགས་ན་གཞོན་༣༠ལ་རབ་འབྱམས་དང་འབུམ་རམས་པའི་སློབ་གསོ་མྱོང་པའི་ཐད་ལ་རྒྱབ་སྐྱོར་བྱས་ལ།ཞལ་འདེབས་པ་རྣམས་ཀྱིས་ཕངས་སེམས་མེད་པར་རོགས་སྐྱོར་གནང་བ་དེས་ང་ཚོ་ལ་སེམས་གཏིང་ནས་ཡིད་འགུལ་ཐེབས་ཏུ་བཅུག་ཡོད།ཟླ་གཅིག་གི་རིང་ལ་ཁྱོན་བསྡོམས་རོགས་སྐྱོར་མ་དངུལ་ཨ་སྒོར་ཁྲི་གཉིས་ལྷག་འབྱོར་སོང་ལ།དེ་ལས་ཨ་སྒོར་ཆིག་ཁྲི་ལྔ་སྟོང་འཛམ་གླིང་རོགས་རམ་ལས་གཞི་བརྒྱུད་ལས་འགུལ་སྤེལ་ནས་བསྡུས་པ་ཡིན་ལ།ལྷག་མའི་རོགས་དངུལ་དག་ཞལ་འདེབས་ཁུངས་གཞན་ནས་རྙེད་པ་རེད།ང་ཚོའི་སྤྱིའི་དམིགས་ཡུལ་ནི་ཞལ་འདེབས་མ་དངུལ་ཨ་སྒོར་བདུན་ཁྲི་བརྒྱད་སྟོང་བཙལ་རྒྱུ་དེ་ཡིན་ལ།དམིགས་ཡུལ་འདི་ལེགས་འགྲུབ་ཡོང་བར་ད་དུང་བར་ཐག་ངེས་ཅན་ཞིག་ཡོད་མོད།མིག་སྔར་ངེད་ཅག་གིས་ཤེས་རྟོགས་བྱུང་ཡོད་པ་ནི་མི་རྣམས་ཀྱིས་སྟོབས་ཤུགས་མཉམ་སྒྲིལ་བྱས་ཚེ་ཞལ་འདེབས་ཉུང་ངུ་ཙམ་གྱིས་ཀྱང་རྒྱང་རིང་ཞིང་གཏིང་ཟབ་པའི་ཤུགས་རྐྱེན་འཇོག་སྲིད།ང་ཚོར་སློབ་གསོ་མྱོང་བའི་གོ་སྐབས་ཐད་ལ་རོགས་སྐྱོར་གནང་ནས་མི་རབས་ཞིག་ལ་འཕོ་འགྱུར་གཏོང་རོགས།